**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL SUTIKIMO PERIMTI VALSTYBĖS TURTĄ LAZDIJŲ RAJONO

# SAVIVALDYBĖS NUOSAVYBĖN

2020 m. liepos 23 d. Nr. 34-455

Lazdijai

 Vadovaudamasi Lietuvos Respublikos vietos savivaldos įstatymo 6 straipsnio 13 punktu, 7 straipsnio 30 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 ir 2 punktais, 11 straipsnio 1 dalies 2 punktu, 12 straipsnio 1 ir 2 dalimis bei atsižvelgdama į Lietuvos Respublikos teisingumo ministerijos 2020 m. birželio 30 d. raštą Nr. (1.21)7R-3844 „Dėl leidinio perdavimo“, Lazdijų rajono savivaldybės taryba nusprendžia:

 1. Sutikti perimti Lazdijų rajono savivaldybės nuosavybėn savarankiškajai savivaldybių funkcijai – gyventojų bendrosios kultūros ugdymas, dalyvavimas sprendžiant gyventojų užimtumo, kvalifikacijos įsigijimo ir perkvalifikavimo klausimus – įgyvendinti valstybei nuosavybės teise priklausantį ir šiuo metu Lietuvos Respublikos teisingumo ministerijos patikėjimo teise valdomą metodinį leidinį „Mediatoriaus vadovas“ (2 vienetus, kurių bendra įsigijimo vertė 23,24 Eur).

 2. Nustatyti, kad, perėmus šio sprendimo 1 punkte nurodytą turtą, jis perduodamas valdyti, naudoti ir disponuoti juo patikėjimo teise Lazdijų rajono savivaldybės viešajai bibliotekai jos nuostatuose numatytai veiklai vykdyti.

 3. Sutikti perimti patikėjimo teise perduodamą materialųjį turtą Lazdijų rajono savivaldybei jai perduotai valstybinei (valstybės perduotai savivaldybės) funkcijai – valstybės garantuojamos pirminės teisinės pagalbos teikimui – įgyvendinti valstybei nuosavybės teise valdomą metodinį leidinį „Mediatoriaus vadovas“ (1 vienetas, kurio vertė 11,62 Eur).

 4. Nustatyti, kad perėmus šio sprendimo 3 punkte nurodytą turtą, jis perduodamas neatlygintinai naudotis pagal panaudos sutartį 30 metų laikotarpiui Lazdijų rajono savivaldybės administracijai (kodas 188714992) pirminei teisinei pagalbai teikti.

 5. Įgalioti Lazdijų rajono savivaldybės merą, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės mero pavaduotoją, pasirašyti šio sprendimo 1 ir 3 punktuose nurodyto materialiojo turto perdavimo ir priėmimo aktus ir panaudos sutartį.

 6. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės mero pavaduotojas,

pavaduojantis savivaldybės merą Audrius Klėjus

Ineta Junelienė, tel. (8 318) 51 460

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL SUTIKIMO PERIMTI VALSTYBĖS TURTĄ LAZDIJŲ RAJONO

# SAVIVALDYBĖS NUOSAVYBĖN“ PROJEKTO

**AIŠKINAMASIS RAŠTAS**

2020-07-02

Lazdijų rajono savivaldybės tarybos sprendimo projektas „Dėl sutikimo perimti valstybės turtą Lazdijų rajono savivaldybės nuosavybėn“ parengtas vadovaujantis Lietuvos Respublikos vietos savivaldos įstatymo 6 straipsnio 13 punktu, 7 straipsnio 30 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 ir 2 punktais, 11 straipsnio 1 dalies 2 punktu, 12 straipsnio 1 ir 2 dalimis bei atsižvelgiant į Lietuvos Respublikos teisingumo ministerijos 2020 m. birželio 30 d. raštą Nr. (1.21)7R-3844 „Dėl leidinio perdavimo“.

Lietuvos Respublikos teisingumo ministerija 2020-06-30 raštu Nr. (1.21)7R-3844 „Dėl leidinių perdavimo“ kreipėsi į Lazdijų rajono savivaldybę dėl leidinio „Mediatoriaus vadovas“ perdavimo.

Lietuvos Respublikos teisingumo ministerija, įgyvendindama Europos Sąjungos struktūrinių fondų lėšų bendrai finansuojamą projektą Nr. 10.1.4-ESFA-V-922-0005 „Taikinamojo tarpininkavimo (mediacijos) sistemos plėtra“ parengė ir išspausdino metodinį leidinį „Mediatoriaus vadovas“ (Lietuvos Respublikos teisingumo ministerija, 2019; vieneto įsigijimo vertė 11,62 euro) (toliau – leidinys), skirtą tiek visuomenei susipažinti su mediacijos procesais, tiek padėti asmenims, ketinantiems tapti mediatoriais, pasiruošiant mediatorių kvalifikaciniam egzaminui, tiek kasdieninėje mediatoriaus veikloje, vykdant mediacijas. Siekiant užtikrinti kuo didesnį šio leidinio prieinamumą, Teisingumo ministerija galėtų perduoti vieną vienetą leidinio savivaldybėje esančiam pirminės teisinės pagalbos skyriui ir du vienetus leidinio savivaldybės valdomai bibliotekai. Leidiniai perduodami savivaldybių nuosavybėn savarankiškosios savivaldybių funkcijos – gyventojų bendrosios kultūros ugdymas, dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus – įgyvendinimui.

 Šio sprendimo projekto tikslas:

1. Sutikti perimti Lazdijų rajono savivaldybės nuosavybėn savarankiškajai savivaldybių funkcijai – gyventojų bendrosios kultūros ugdymas, dalyvavimas sprendžiant gyventojų užimtumo, kvalifikacijos įsigijimo ir perkvalifikavimo klausimus – įgyvendinti valstybei nuosavybės teise priklausantį ir šiuo metu Lietuvos Respublikos teisingumo ministerijos patikėjimo teise valdomą metodinį leidinį „Mediatoriaus vadovas“ (2 vienetus, kurių bendra įsigijimo vertė 23,24 Eur).

2. Nustatyti, kad, perėmus šio sprendimo 1 punkte nurodytą turtą, jis perduodamas valdyti, naudoti ir disponuoti juo patikėjimo teise Lazdijų rajono savivaldybės viešajai bibliotekai jos nuostatuose numatytai veiklai vykdyti.

3. Sutikti perimti patikėjimo teise perduodamą materialųjį turtą Lazdijų rajono savivaldybei jai perduotai valstybinei (valstybės perduotai savivaldybės) funkcijai – valstybės garantuojamos pirminės teisinės pagalbos teikimui – įgyvendinti valstybei nuosavybės teise valdomą metodinį leidinį „Mediatoriaus vadovas“ (1 vienetas, kurio vertė 11,62 Eur).

 4. Nustatyti, kad perėmus šio sprendimo 3 punkte nurodytą turtą, jis perduodamas neatlygintinai naudotis pagal panaudos sutartį 30 metų laikotarpiui Lazdijų rajono savivaldybės administracijai (kodas 188714992) pirminei teisinei pagalbai teikti.

 Įgalioti Lazdijų rajono savivaldybės merą, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės mero pavaduotoją, pasirašyti šio sprendimo 1 ir 3 punktuose nurodyto materialiojo turto perdavimo ir priėmimo aktus.

 Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

Biudžeto, finansų ir turto valdymo skyriaus vyr. specialistė Ineta Junelienė